હસીના પારકર તરીકે શ્રદ્ધા કપૂરનું કાસ્ટિંગ ખોટું થયું હોય એમ લાગે છે. શ્રદ્ધાએ હસીનાનો લૂક આપનાવવાનો પૂરો પ્રયત્ન કર્યો છે, પરંતુ મેચ્યોર હસીનાના રોલમાં શ્રદ્ધ ખાસ અસર નથી ઉપજાવી શકી. આપાના કેટલાક ડાયલોગ્સ બોલતી વખતે શ્રદ્ધા સ્ક્રિન પર અનકમ્ફર્ટેબલ જોવા મળે છે, એવું લાગે છે જાણે તેણે પોતાના મોઢામાં બે રસગુલ્લા છુપાવી રાખ્યા છે અને ડાયલોગ્સ બોલતી વખતે તે ન ખાવાનો પ્રયત્ન કરી રહી છે. હસીના એક સામાન્ય યુવતીમાંથી આપા કઇ રીતે બની, તેનું કોઇ ટ્રાન્સફર્મેશન બતાવવામાં નથી આવ્યું. દાઉદ ઇબ્રાહિમ તરીકે સિદ્ધાંત કપૂરને ખાસ કંઇ કરવાની તક નથી મળી, તે ખૂબ ઓછા ટાઇમ માટે સ્ક્રિન પર જોવા મળે છે.